На основу члана 38. став 2. Закона о уређењу простора и грађењу („Службени гласник Републике Српске”, број: 40/13, 106/15 и 3/16), члана 39. став 2. тачка 8. Закона о локалној самоуправи („Службени гласник Републике Српске“ број: 97/16 и 36/19) и члана 87. Статута града Градишка („Службени гласник града Градишка“ бр. 4/17 и 5/19), Скупштина града Градишка, на сједници одржаној дана 16.09.2020. године, д о н и ј е л а ј е

О Д Л У К У

о доношењу измјене дијела Регулационог плана подручја зона 2,7 и 8 – источни дио Градске зоне Градишка „Градишка-исток“ (локација „Сењак“)

I

Доноси се измјена дијела Регулационог плана подручја зона 2,7 и 8 – источни дио Градске зоне Градишка „Градишка-исток“ (У даљем тексту: Измјена Плана).

Границе простора који је обухваћен Измјеном Плана су детаљно одређене у текстуалном и графичком дијелу измјене Плана и исти обухвата простор између улица Видовданска, Иве Андрића, Хиландарска, Бранка Миљковића, Филипа Вишњића, Ђуре Јакшића, у насељу Сењак, у површини од 10.24 ha.

II

Елаборат Измјене Плана састоји се од текстуалног и графичког дијела.

III

Елаборат Измјене Плана, израђен од стране „УРБИС ЦЕНТАР“ д.о.о. Бања Лука у јулу 2020. године, налази се у прилогу ове одлуке и чини њен саставни дио.

IV

План се излаже на стални јавни увид код одјељења надлежног за послове уређења простора и грађења.

V

О провођењу ове Одлуке стараће се орган из тачке IV ове одлуке.

VI

Ступањем на снагу ове одлуке престају да важе раније донесени просторно-плански документи проведбеног карактера, у дијелу у којем нису у сагласности са овом Измјеном Плана.

VII

Ова одлука ступа на снагу осмог дана по објављивању у „Службеном гласнику града Градишка”.

Број: 01-022-189/20

Датум: 16.09.2020. године

Градишка

ПРЕДСЈЕДНИК

СКУПШТИНЕ ГРАДА

 Миленко Павловић